# data[].attributes.body
Pelajar mesti pernah mendengar lagu ini dimainkan di kaca TV bukan? Lagu Cuti-Cuti Malaysia merupakan sebuah lagu untuk menggalakkan pelancong datang melawat Malaysia untuk bercuti. Apakah destinasi pelancongan di Malaysia yang pernah anda lawati?

# data[].attributes.attachment_link.title
Dato' Sri Siti Nurhaliza - Cuti-cuti Malaysia (Holidays in Malaysia)

# data[].attributes.body
1. Menyatakan pendapat tentang sesuatu perkara melalui syarahan dengan yakin dan bertatasusila.

2. Menganalisis penggunaan peribahasa dalam bahan.

3. Menulis pelbagai jenis perenggan pendahuluan yang menepati tema menggunakan laras bahasa yang sesuai dan gramatis.

4.Mengenal pasti kata kerja transitif yang terdapat dalam bahan.

# data[].attributes.body
Gastronomi berasal daripada perkataan Greek iaitu ‘gratos’ yang bermaksud perut dan ‘nomas’ yang bermaksud undang-undang. Secara keseluruhannya, Gastronomi didefinisikan sebagai suatu seni dalam makan dan minum melalui pelbagai sumber. Juga dikaitkan dengan sejarah, kesusasteraan, musik, falsafah, psikologi, perubatan dan geologi. Ditakrifkan sebagai satu konsep yang menghubungkan antara budaya dan makanan. Pelancongan gastronomi atau pelancongan makanan menghubungkan perjalanan, percutian serta makanan dan memberikan pengalaman yang tidak dapat dilupakan oleh para pelancong.

# data[].attributes.headline
4. Kuasa Media Sosial Kepada Sektor Pelancongan

# data[].attributes.subject
4. Kuasa Media Sosial Kepada Sektor Pelancongan

# data[].attributes.body
Industri Pelancongan di Malaysia telah dikenalpasti sebagai pendorong utama di dalam sektor perkhidmatan. Walaubagaimanapun, selepas berlakunya pandemik COVID-19 yang melanda dunia pada bulan Februari 2020, berlaku kemerosotan terhadap industri pelancongan negara.

Oleh itu, pihak kerajaan segera bertindak untuk menyelamatkan industri ini dan salah satu langkah yang diambil adalah dengan menggunakan kuasa media sosial.  Tonton dan dengar video di bawah. Dapatkah anda mengenal pasti langkah yang diambil oleh kerajaan untuk merancakkan kembali aktiviti pelancongan di negara kita?

# data[].attributes.attachment_link.title
Media sosial rancakkan promosi pelancongan negara

# data[].attributes.body
Kawasan seluas 52,864 hektar ini telah diwartakan sebagai Taman Negara pada tahun 1974, dan diiktiraf sebagai Taman Warisan Dunia pada tahun 2000.

Terdapat 17 zon tumbuh-tumbuhan berlainan yang terdapat di kawasan ini, termasuk sekurang-kurangnya 2,000 spesies tumbuhan berbunga. Manakala haiwan yang menjadikan kawasan ini sebagai habitat ialah 116 spesies mamalia, termasuk 54 spesies kelawar, 305 spesies burung, 100 spesies reptilia, 97 spesies amfibia dan 48 spesies ikan.

Yang paling menarik perhatian di Taman Negara ini ialah Gunung Mulu yang berketinggian 2,377 meter. Puncak batu pasir yang terletak di Gunung Mulu ini juga dianggarkan berusia lebih 60 juta tahun. Manakala pembentukan batu kapur besar, terbentuk jauh di bawah laut untuk membentuk lanskap Mulu.

Namun yang menjadi tumpuan utama pelancong di Taman Negara ini ialah kawasan bernama Sarawak Chamber, kerana di sini terdapatnya ruang bawah tanah terbesar dunia, dan merupakan salah satu khazanah biodiversiti terkaya dunia.

# data[].attributes.body
Kempen Cuti-Cuti Malaysia merupakan satu alternatif kerajaan bagi menggalakkan masyarakat melancong secara domestik. Kempen ini juga mampu menarik pelancong dari luar negara untuk datang menikmati keindahan negara Malaysia. Walaupun dengan keadaan negara yang dilanda pandemik COVID-19, pihak kerajaan juga masih ingin menjayakan kempen ini dengan mengadakan pertandingan. Situasi ini sesuai dengan peribahasa "di mana ada kemahuan, di situ ada jalan."

LATIHAN 2
Bacakan artikel di atas dengan teliti. Sila kenal pasti maklumat daripada artikel tersebut. Kemudian, senaraikan peribahasa lain yang sesuai digunakan bagi situasi ini?

# data[].attributes.attachment_link.readable_text
KUALA LUMPUR, 26 OGOS 2020 - Dato' Sri Hajah Nancy Shukri, Menteri Pelancongan, Seni dan Budaya telah melancarkan Promo TV Kempen Cuti-Cuti Malaysia bertempat di Dewan Tun Dr. Ismail, World Trade Centre (WTC) Kuala Lumpur hari ini.

Promo TV Kempen Cuti-Cuti Malaysia tersebut adalah salah satu daripada inisiatif Tourism Malaysia sejajar dengan seruan Yang Berhormat Dato' Sri Nancy dalam menyemarakkan pelancongan domestik. 5 video promosi yang telah dihasilkan mengetengahkan beberapa tema dan produk pelancongan, termasuklah Pulau dan Pantai, Aktiviti Menyelam dan Dasar Laut, Alam Semulajadi dan Pengembaraan, dan Makanan. Kesemuanya akan disiarkan di RTM menerusi TV1, TV2 dan TV OKEY.

"Dengan pendekatan ini, Kempen Cuti-Cuti Malaysia di RTM akan dapat membantu memberi pendedahan yang lebih meluas kepada pelbagai produk tempatan demi menyemarakkan semula industri pelancongan negara, sekali gus meletakkan Malaysia sebagai sebuah destinasi pelancongan yang selamat untuk dikunjungi," kata Yang Berhormat Dato' Sri Nancy ketika di majlis pelancaran.

Selaras dengan pelancaran Promo TV Kempen Cuti-Cuti Malaysia, para pemenang bagi Pertandingan Video Muzik Cuti-Cuti at Home anjuran Tourism Malaysia sepanjang tempoh Perintah Kawalan Pergerakan juga telah diumumkan. Pertandingan ini telah dibuka kepada orang ramai menerusi platfom digital pada 18 April 2020 sehingga 9 Jun 2020, dan para peserta telah diberi tiga pilihan kategori dalam menghasilkan klip video pendek, iaitu bermain alat muzik, menyanyi, atau melakonkan sketsa.

Selain menjadi platform untuk para peserta menyerlahkan bakat dalam pelbagai bidang, pertandingan tersebut juga bertujuan untuk mencetus dan merancakkan pelancongan domestik dengan membuka peluang percutian kepada orang ramai melalui hadiah-hadiah yang ditawarkan.

Pemenang utama yang telah diumumkan bagi setiap kategori adalah seperti berikut:

1. Musical Instruments Category: Mr. Ko Chuan Li

2. Singing Category: Mr. Mohd Yatim Bin Naming

3. Performing Sketches Category: Ms. Clarissa Premini A/P Robert Jeyakumar

Hadiah utama bagi para pemenang ialah pakej percutian 3 hari 2 malam di dalam Malaysia untuk 5 orang, termasuklah tiket penerbangan, penginapan, makan dan minum,'transfers' dan bayaran masuk ke tempat tarikan pelancongan.

"Adalah menjadi tugas kita semua untuk memastikan Malaysia pulih dari pandemik ini, dengan kita semua berdisplin dalam mengamalkan prosedur operasi standard (SOP), pemakaian pelitup muka, dan penjarakan sosial. Janganlah kita ambil mudah tentang hal ini kerana mencegah lebih baik dari mengubati," nasihat Yang Berhormat Dato' Sri Nancy.

TAMAT

Untuk maklumat lanjut mengenai siaran media mahupun maklumat mengenai industri pelancongan Malaysia, boleh melayari laman sesawang Pusat Media Tourism Malaysia di http://www.tourism.gov.my/

LEMBAGA PENGGALAKAN PELANCONGAN MALAYSIA atau TOURISM MALAYSIA ialah sebuah agensi di bawah Kementerian Pelancongan, Seni dan Budaya, Malaysia. Tourism Malaysia memfokuskan kepada tugas khusus untuk mempromosi Malaysia sebagai destinasi pelancongan pilihan. Sejak penubuhannya, Tourism Malaysia telah muncul sebagai pemain utama dalam dunia pelancongan antarabangsa. Pada tahun 2019, Malaysia telah mencatatkan ketibaan seramai 26.1 juta pelancong asing yang menyumbang kepada pendapatan pelancongan sebanyak RM86.14 bilion sekali gus meletakkan negara ini dalam kalangan destinasi pelancongan utama dunia.

Bagi sebarang pertanyaan, sila hubungi:
Bahagian Produksi
Pn. Zarina Binti Dolah Judin
Timbalan Pengarah, Bahagian Produksi
Emel: zarinadj@tourism.gov.my
Tel: +603 8891 8102

En. Muadz Samat
Penolong Pengarah, Bahagian Komunikasi Korporat
Emel: muadz@tourism.gov.my
Tel: +603 8891 8755

# data[].attributes.attachment_link.title
MAJLIS PELANCARAN PROMO TV KEMPEN CUTI-CUTI MALAYSIA DAN PENGUMUMAN PEMENANG VIDEO MUZIK CUTI-CUTI AT HOME

# data[].attributes.attachment_link.description
KUALA LUMPUR, 26 OGOS 2020 - Dato' Sri Hajah Nancy Shukri, Menteri Pelancongan, Seni dan Budaya telah melancarkan Promo TV Kempen Cuti-Cuti Malaysia bertempat di Dewan Tun Dr. Ismail, World Trade Centre (WTC) Kuala Lumpur hari ini. Promo TV Kempen Cuti-Cuti Malaysia tersebut adalah salah satu daripada inisiatif Tourism Malaysia sejajar dengan seruan Yang Berhormat Dato' Sri Nancy dalam menyemarakkan pelancongan domestik.

# data[].attributes.body
Tumpuan utama pelancong di Taman Negara ini ialah kawasan bernama Sarawak Chamber, kerana di sini terdapatnya ruang bawah tanah terbesar dunia, dan merupakan salah satu khazanah biodiversiti terkaya dunia.

LATIHAN 3
Berdasarkan buku teks muka surat 76 & 77, kenal pasti kata kerja transitif yang terdapat dalam bahan. Kemudian, bina ayat dengan menggunakan kata kerja tersebut mengikut konteks.

Nota Rujukan:
https://anyflip.com/cftd/jmib

# data[].attributes.body
Langkah-Langkah Untuk Merancakkan Aktiviti Pelancongan

Anda sebagai ketua Kelab Cuti-Cuti Malaysia di sekolah anda telah diarahkan untuk menulis syarahan tentang tajuk "Langkah-Langkah Untuk Merancakkan Aktiviti Pelancongan" dan anda telah memilih untuk menjelaskan tentang peranan sosial media dalam menjayakan aktiviti ini.

(untuk kelas pintas 28 sept, pelajar hanya perlu melengkapkan pendahuluan karangan dalam bentuk penulisan syarahan dan sila muat naik di tapak google classroom)

Dengan menggunakan maklumat daripada video, gunakannya sebagai isi kandungan syarahan anda. Rangkakan kandungan dengan teratur dan hantar syarahan anda dalam tapak google classroom.

# data[].attributes.attachment_link.title
Media sosial rancakkan promosi pelancongan negara

# data[].attributes.attachment_caption
Sumber: Sumber media oleh Nurul Syafiqah

# data[].attributes.body
Persiapan untuk Melancong
Haziq dan keluarga ingin ke Pulau Langkawi untuk melancong. Jom kita  lihat perbualan mereka di bawah.

Dapatkah anda mengenal pasti jenis kata kerja yang digunakan?
Jika dalam pelajaran lepas anda telah diperkenalkan kepada kata kerja tak transitif, dalam pelajaran kali ini pula anda akan diperkenalkan kepada kata kerja transitif!
• Kata kerja transitif adalah kata kerja yang mesti diikuti oleh objek yang terdiri daripada frasa nama sebagai predikat dalam ayat.
• Contohnya adalah seperti frasa yang telah digunakan dalam perbualan iaitu main permainan video dan simpan baju.
• Kata-kata kerja transitif ini memerlukan objek bagi melengkapkan maknanya. Sekiranya ia tidak diikuti dengan objek, ayat itu dianggap tidak lengkap.

# data[].attributes.body
https://www.tourism.gov.my/media/view/majlis-pelancaran-promo-tv-kempen-cuti-cuti-malaysia-dan-pengumuman-pemenang-video-muzik-cuti-cuti-at-home

Masihkah anda ingat format bagi karangan berita? Bagus! Aktiviti ini bertujuan untuk menguji kefahaman anda berkenaan bentuk dan kandungan karangan berita.

Berdasarkan teks berita di bawah, kenal pasti format serta kandungannya mengikut soalan WH (apa, bagaimana, di mana, siapa dan kenapa).

Anda boleh menggunakan peta buih i-Think seperti gambar di atas bagi membantu anda menilai sendiri kandungan berita dengan lebih jelas.

# data[].attributes.body
http://syurgamakanan-malaysia.blogspot.com/p/1.html?m=1

https://www.slideshare.net/XarrenOh/malaysia-syurga-makanan

# data[].attributes.body
1. Ekopelancongan (melibatkan Kehidupan flora dan fauna)
2. Pelancongan Gastronomi (tujuan berhibur, perniagaan dan menikmati makanan)
3. Agropelancongan (melibatkan aktiviti kegiatan pertanian)
4. Inap Desa (macam homestay dikawasan terpencil)
5. Pelancongan Perubatan ( ke negara lain untuk mendapatkan rawatan)

# data[].attributes.headline
Langkah/ Usaha memajukan Sektor Pelancongan

# data[].attributes.subject
Langkah/ Usaha memajukan Sektor Pelancongan

# data[].attributes.body
1. Kerajaan memperkenalkan produk pelancongan baru
2. Kerajaan menganjurkan karnival pelancongan di seluruh duni
3. Kerajaan kerap menganjurkan acara antarabangsa
4. Kerajaan melancarkan Tahun Melawat Malaysi